شاهین نجفی

شاهین نجفی (بزائه ۱۹ شهریور ۱۳۵۹)  خوونندهٔ ایرانی مقیم آلمان هسته. وه فعالیت موسیقی دله ره سال ۱۳۷۹ جه سبک‌ئون پاپ و رپ و راک دله شروع هاکرده.  وه تا اسا چند تا زوون فارسی، گیلکی و کوردی و تورکی و بلوچی و عبری و لُری جه شعر بخوندسته.

شاهین سال ۱۳۸۴ جه بورده آلمان و تا اسا شه فعالیت ره موسیقی‌ رپ و سیاسی و اجتماعی موضوعات دله دمبال کانده. وه تلاش کانده که عناصر شاعرونه و ادبی و فلسفی و سیاسی اصطلاحون ره شه ترانه‌ئون دله بیاره.

 زندگی‌نومه 
شاهین نجفی سال ۱۳۵۹ بندر انزلی دله دنیا بموئه و گیلان دله گت بیّه. زمونی که شیش ساله بی‌یه ونه پییر بمرده. چند سال بعد هم ونه گت‌ته برار اعتیاد پیدا هاکرده و بمرده. وه شه مار و خاخِر جه زندگی کارده و اتا فقیر خانواده دله شدستا.

وه شه گانه که نوجوونی گادِر قرآن ِقاری بی‌یه و منشاوی جه تقلید کارده. وه چن وقت که بگذشته شعر بائوتِن ره شروع هاکرده و هیژده سالگی جه گیتار بزوئن ره کلاسیک و فلامنکو سبک دَرون سهراب فلک انگیز، فرزاد دانشمند و حامد حمیدی پَلی یاد بَییته. وه هارمونی خونِش و سلفژ ره هم سنگاچینی و استاد فریدون پوررضا پَلی یاد بَییته و سبکون راک و ایسپانیولی موسیقی ره بصورت زیرزمینی شروع هاکرده.

 آلمان بوردِن 
شاهین نجفی دانشگا دله جامعه‌شناسی خوندِسته و شه دانشجویی گادِر شه نظر و گپ ره صریح و رُک گاته و همینسه وه ره دانشگا جه دَراینگونه. وه پیش از اینکه بوره آلمان اتا زیرزمینی موسیقی ِگروه ره رهبری کارده که همون دومین اجرا جه ممنوع‌الصدا بیّه.گفتگویی کوتاه با شاهین نجفی /امیر رضایی

اول که بورده آلمان، اتا گروه بساته که «اینان» نوم داشته و بعد تپش ۲۰۱۲ دله عضو بیّه. ونه اجتماعی و سیاسی آهنگون تپش ِگروه وسّه خله طرفدار بیارده و ونه نوم ره معروف هاکرده. کیهان روزنومه اون گادِر اتا مقاله هِدائه که ونه گروه ره مارکسیسم ِ‌په‌روون دونِسته و ونجه انتقاد کارده.

 فعالیتون 
 اِما مرد نیمی 
شاهین نجفی ۱ می ۲۰۰۸، یعنی کارگرون جهونی روز، ما مرد نیستیم ِآلبوم تپش ۲۰۱۲ جه منتشر هاکرده. این آلبوم رسماً ونه حرفه‌یی دوره‌یِ اولین رپ حیساب وانه.

 تپش ۲۰۱۲ جه سِوا بَیّن 
شاهین نجفی اوایل سال ۲۰۰۹ تپش ۲۰۱۲ جه قطع رابطه هاکرده. این قضیه وقتی پیش بِموئه که آمریکای ونگ (VOA) اتا آهنگ ره بی‌اجازه پخش هاکرده. این آهنگ نوم طرف ما بی‌یه و شاهین گاته هَنتا این آهنگ آماده نیّه ولی وه ره امید پوریوسفی پخش هاکردهshahinnajafi.com

 هک 
فروردین ۱۳۸۹ ونه سایت ره «سپاه سایبری جهاد مجازی» هک هاکرده که شاهین اعتراض وسّه اتا ترانه منتشر هاکرده که ونه نوم «هک» بی‌یه. این آهنگ، که دِتا زوون فارسی و گیلکی جه بخوندسته بیّه، این جمله جه شروع وانه: «منو هک می‌کنی؟ هاااان؟!»

 نقی و ارتداد ِقضیه 

شاهین نجفی اردیبهشت ۱۳۹۱ اتا ترانه «نقی» اسم جا هِدائه که اجتماعی-سیاسی نقد ِموضوع جه منتشر بیّه. این ترانه ره شیعیون ِامامون هوادارون توهین‌آمیز دونّه و حتی شاهین ره تهدید هاکردنه که وه ره کاشنّه و وه ره مُرتد اعلام هاکردنه.مراجع بزرگ شیعه در پیکار با "اضلال" و "ارتداد" دویچه وله

این ماجرا اونجه جه شروع بیّه که ات‌سری آدِم صافی گلپایگانی جه درباره کسونی که «امام نقی ره جسارت کانّه» جه استفتاء هاکردنه. وه جواب هدائه که: «چنونچه حضرت ره اهانت و جسارت هاکنن مرتد هستنه. والله اعلم» برخی دولتی سایت‌ئون دله من‌جمله فارس نیوز، شاهین نجفی ره این فتوا سَره مرتد بدونستنه، این درحالی‌ئه که استفتاء جواب تاریخ دِ هفته پیش از نقی ِآهنگ دَربموئن شنه. چنتا سایت جایزه‌ئونی شاهین نجفی بکاشتن وسّه بییشتنه.

شاهین نجفی ۲۱ اردیبهشت ۱۳۹۱ فارسی بی‌بی‌سی ره بائوته که قصد توهین نداشته و فقط ائمه اسم جه خاسته اتا هنری-اجتماعی کار بساجه. وه بائوته که این فتوا ونه وسّه نی‌یه و عده‌ای ایران دله فتوای جا درنه شه اهداف وسّه سوءاستفاده کانّه. 

 تورنتو ۲۰۱۴: لُخت بَیِّن 
شاهین تورنتو  دله شه خارجی هم‌نوازون هِمراه لُخت بَیّه. ونه رفخون همه کاملاً لخت بینه ولی وه کامل لخت نَیّه. وه بائوته که این کار ره زمونی انجام هِدائه که اوین دله بند ۳۵۰ ِزندونیون ره لُخت هاکردنه و بَزونه. وه تهدید هاکرده که اگه باز هم اینتی کارها ایران دله تکرار بَواشه، لخت وانّه.

 عقاید 
وه شه ره اتا آنارشیست دونده که این فلسفه جه خله تأثیر بَییته. وه آتئیست هم هسه و شیطون یا خدا ره قبول ندانّه.

 موسیقی‌شناسی 
 دِبه‌دِ بخوندسته آلبوم‌ئون 
سالآلبوم۱۳۸۵اما ایرانمی۱۳۸۶تهران تا برلین جهشاهین نجفی آلبوم های جدید آهنگ ها متن ترانه ها - ایران ترانه

 استودیویی آلبوم‌ئون 
سالآلبوم۱۳۸۷اما مرد نیمی۱۳۸۸توهم۱۳۸۹خون ِسال۱۳۹۰هیچ هیچ هیچ۱۳۹۲ترامادول۱۳۹۳۱۴۱۴۱۳۹۴ص۱۳۹۵رادیکال۱۳۹۷متا فریجن۱۳۹۷جنس سوم

 تک آهنگون 
 تک ترانه‌یِ رسمی نوم  هم‌خونش  زوون  توضیحاتبرادر بردار شاهو  فارسیبه یاد ندا آقا سلطان   فارسی  ندا آقاسلطان خَوریانکار  آنتی کاریزما  فارسیاسمشو تقدیر نزار   فارسیقاضی شرع   فارسیهم قفس  رپنات  فارسیهذیون  مجید کاظمی  فارسیمهدی    گیلکی و فارسی  ایمام زمان جه درددل هاکردهفاصله دریا هاتف پیشداد  گیلکی  گیلون دلتنگی‌نومهمن خرم   فارسیپلنگ زخمی   امیر عظیمی  فارسیپیش قاضی و ملق بازی   نوید زردی  فارسیصانع  نوید زردی  کوردی و فارسی  صانع ژاله خَوریشاعر تمام شده   فارسی  شعر مهدی موسوی جه بی‌یهشراعظم  امین وحید  فارسیطرف ما   فارسیتو ازم بدت میاد   فارسی  هیچکس جوابیهوقتی که…   فارسی  دیکلمه شعروطن   فارسیبگا مگا   گیلکی  اولین آهنگی که فارسی جمله نداشتهوای کشته ما رو   فارسی  طنز و هجوپریود محسن نامجو  فارسیمرگ نازلی   فارسی  ونه شعر احمد شاملو جه بی‌یه و وارطان سالاخانیان خَوری هستهبیین مه ره یاری بدین   گیلکی  ونه شعر ره فرامرز دعایی بائوت‌بی‌یه. این خونش نوروز ِتبریک همراهی منتشر بیّه و اَی کمی په‌یی‌ته ترامادول ِآلبوم همراهی هم اتا ورژن دیگه ونجه منتشر هاکردنه که ونه سر ویشته آهنگ بی‌یشت‌بینه.با ما مجید کاظمی  فارسیمادر (مار)   گیلکیاعدام  مجید کاظمی  فارسیکَل علی جاندانلود لینک   گیلکی  ونه شعر ره عاشورپور بائوت‌بی‌یه.  شعبان   گیلکی و فارسیاین آهنگِ آخرین بیت، اتا گیلکی بیت هسته که فریدون پوررضا شنه و وه ره اتا تلویزونی سریال ِتیراژ (پس از باران) دله، بخوندست بی‌یه.عمو نوروز فارسیBBBBC فارسی فارسی بی‌بی‌سی ِخوریکوبانی شاهو کوردی کوبانی و داعش جنگ خَوِری بی‌یه.سلام  فارسی   پرولتاریا  فارسی   آبیفارسی و عربی

 پانویس 








 پیوند به بیرون 

 وبسایت رسمی شاهین نجفی
 مصاحبه شاهین نجفی با صدای امریکا

رج:زننه آدمون
رج:ایران مردی خونش‌کرون
رج:رپرون
رج:ایران حقوق بشر مدعی‌ئون
رج:گیلان گت آدمون